- Hindi News
- National
- गोठ्यां बड़ी में सर्विस रोड का काम प्रारंभ, कांग्रेस ने लगाया परेशान करने का आरोप
गोठ्यां बड़ी में सर्विस रोड का काम प्रारंभ, कांग्रेस ने लगाया परेशान करने का आरोप
प्रदेशकांग्रेस कमेटी उपाध्यक्ष पूर्व शिक्षा मंत्री मास्टर भंवरलाल मेघवाल ने कहा कि बस स्टैंड सर्विस रोड जैसी सुविधाएं ग्रामीणों को उपलब्ध करवाकर नेशनल हाईवे के अधिकारी ग्रामीणों के साथ अन्याय कर रहे हैं। इसे किसी भी सुरत में सहन नहीं किया जा सकता।
वे बुधवार शाम को गोठ्यां बड़ी में ग्रामीणों की ओर से दिए जा रहे धरने को संबोधित कर रहे थे। मेघवाल ने ओवरब्रिज के पास से गुजर रहे पुराने हाईवे की रोड को यथावत रखने तथा ओवरब्रिज के दूसरी तरफ सर्विस रोड बनाने की मांग को वाजिब बताते हुए अपने स्तर पर पूरा प्रयास करने का आश्वासन दिया। कांग्रेस प्रदेश सचिव कृष्णा पूनिया ने मेघवाल को जानकारी देते हुए बताया कि हाईवे के अधिकारी गोठ्यां बड़ी के बस स्टैंड को हरियाणा राज्य की सीमा पर बनाना चाहते हैं, जो कि गांव से करीब एक किलोमीटर दूर है। रास्ते में शराब के दो ठेके भी है, जहां शराबियों का जमावाड़ा रहता है। कृष्णा पूनिया ने बताया कि एनएचआईए के अधिकारियों को भी अवगत करवाया गया है।
आंदोलन के चलते काम हुआ शुरू
गोठ्यांबड़ी में चल रहे आंदोलन के दृष्टिगत बुधवार को सर्विस रोड का काम शुरू कर दिया गया है। धरनास्थल पर मौजूद हाईवे के अधिकारियों ने बताया कि ओवरब्रिज के पास से निकलने वाली सर्विस रोड की निशानदेही देने के बाद काम शुरू कर दिया गया है। काम को गति देने के लिए जेसीबी का उपयोग किया जा रहा है।
पायलट के नाम का सौंपा ज्ञापन
इसमौके पर ग्रामीणों ने कांग्रेस प्रदेशाध्यक्ष सचिन पायलट के नाम मेघवाल को ज्ञापन भी दिया। देवेंद्र जोशी ने आंदोलन के बारे में जानकारी दी। धरने पर पूर्व विधायक नंदलाल पूनिया, देहात कांग्रेस अध्यक्ष संजय पूनिया, महिला कांग्रेस जिलाध्यक्ष निर्मला सिंघल, राकेश पूनिया, पूर्व सरपंच मानसिंह रैबारी, सीताराम प्रजापत, संजीव पूनिया, केप्टन बहादुरसिंह, सुरेंद्र सिंघल, मुकेश इंदौरा, हैदर अली, किसान संघर्ष समिति के जगतसिंह, पूर्व सरपंच शेरसिंह, पूर्व जिप सदस्य राजेंद्र कालरी, पार्षद पवन सैनी, मुस्ताक नागरा, विनोद व्यास सहित गोठ्यां बड़ी, इंदासर, गोठ्यां छोटी लसेड़ी के ग्रामीण बैठे।
सादुलपुर. ग्रामीणों की परेशानी बताती कांग्रेस प्रदेश सचिव कृष्णा पूनिया।
सादुलपुर. गोठ्यां बड़ी में ग्रामीणों की ओर से दिए जा रहे धरने के चलते सर्विस रोड़ के लिए काम शुरू।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva